stanford-oval/wikipedia huggingface dataset:
Ruud Krol
Ura valmentajana

Valmentajana Ruud Krol aloitti vuonna 1989 Belgian liigan KV Mechelenissä, jonka valmensi pronssille ja siirtyi sieltä yhden kauden jälkeen Sveitsin pääsarjaan Servette FC:n peräsimeen. Seuraavaksi hän luotsasi Egyptin maajoukkuetta ja maajoukkuevastuun päätyttyä jatkoi Egyptissä El Zamalekin valmentajana.
Vuosina 2000–02 hän toimi Hollannin maajoukkueen apuvamentajana Louis van Gaalin alaisuudessa. Sen jälkeen hän siirtyi Ajaxin valmennustiimiin Ronald Koemanin alaisuuteen. Kun Koeman jätti tehtävän, Krol toimi hetken aikaa Ajaxin päävalmentajana. 2006 Krol nousi ranskalaisseura AC Ajaccion päävalmentajaksi. Kausi Ligue 2:dessa oli korsikalaisseuralle kuitenkin pettymys eikä Krol onnistunut luotsaamaan seuraa Ligue 1:een ja hän jätti tehtävänsä kauden päätyttyä.
Elokuussa 2007 Krol nimettiin toistamiseen egyptiläisen El Zamalekin päävalmentajaksi, kun ranskalainen Henri Michel siirtyi Marokon maajoukkuevalmentajaksi. Krol luotsasi seuran kauden päätteeksi Egyptin cupin voittoon, mutta hän ei menestyksestä huolimatta jatkanut seurassa vaan siirtyi eteläafrikkalaisen Orlando Piratesin päävalmentajaksi.  Krol johdatti Orlandon Etelä-Afrikan cupin mestariksi 2010 ja liigamestariksi vuotta myöhemmin. Hyvästä menestyksestä huolimatta Krol jätti seuran sopimuksensa päätyttyä kauden 2010/11 jälkeen.
Lokakuussa 2012 Krol teki vuoden mittaisen sopimuksen tunisialaisen CS Sfaxienin kanssa.  Hän johdatti joukkueensa kauden päätteeksi Tunisian mestariksi. Syyskuussa 2013 Krol nimitettiin Tunisian maajoukkueen väliaikaiseksi valmentajaksi, jonka aikana hän valmentaa Tunisiaa lopuissa vuoden 2014 MM-karsintaotteluissa. Krol toimi samaan aikaan myös Sfaxienin valmentajana ja luotsasi seuran CAF Confederation Cupin mestariksi 2013. Tunisia ei selvinnyt Krolin alaisuudessa MM-kisoihin, vaan hävisi ratkaisevan karsintaotteluparin Kamerunille 4–1. Hän jätti tehtävänsä karsintojen päätyttyä.
Tammikuussa 2014 Krolista tuli Espérancen päävalmentaja.  Hän johdatti seuran Tuninisian mestariksi kauden päätteeksi. Krolin pesti päättyi lopulta lyhyeen, kun huono menestys Afrikan Mestarien liigassa johti potkuihin toukokuun lopussa 2014.  Hän palasi valmennustehtäviin kesällä 2015 Raja Casablancan peräsimessä. Pesti päättyi Krolin potkuihin jo marraskuussa 2015. Seuran mukaan syynä olivat Krolin pelaajavalinnat, johtaminen ja tulehtuneet välit pelaajien kanssa.
Tammikuussa 2016 Krol jatkoi uraansa Tunisiassa, kun hänestä tuli Club Africainin päävalmentaja. Krol jätti seuran kesällä 2016.
Kesäkuussa 2018 Krolin valmennusura jatkui CS Sfaxienissa. Sfaxienin kausi päättyi Tunisian liigassa kakkossijaan. Kauden jälkeen Krol jätti tehtävänsä.
Ura valmentajana > Saavutukset valmentajana

Afrikan Supercup: 1997
Afro-Aasian Cup: 1997
Egyptin Cup (2): 1999, 2008
Etelä-Afrikan mestaruus: 2011
Etelä-Afrikan cup: 2011
MTN8 Cup: 2010, 2011
Charity Cup: 2009
Tunisian mestaruus: 2013, 2014
CAF Confederations Cup: 2013
Aiheesta muualla

Wikimedia Commonsissa on kuvia tai muita tiedostoja aiheesta .
Ruud Krolin maajoukkuetilastot (Arkistoitu – Internet Archive)
| 0 | 1 | 2 |
| --- | --- | --- |
| Edeltäjä: José Pasqualetti | AC Ajaccion päävalmentaja 2006–2007 | Seuraaja: Gernot Rohr |
| 0 | 1 | 2 |
| --- | --- | --- |
| Edeltäjä: Henri Michel | Zamalekin päävalmentaja 2007–2008 | Seuraaja: Reiner Hollmann |
| 0 | 1 | 2 |
| --- | --- | --- |
| Edeltäjä: Nabil Kouki | CS Sfaxienin päävalmentaja 10/2012–12/2013 | Seuraaja: Hamadi Dhaou |
| 0 | 1 | 2 |
| --- | --- | --- |
| Edeltäjä: Nabil Maaloul | Tunisian maajoukkueen päävalmentaja 9–11/2013 | Seuraaja: Georges Leekens |
| 0 | 1 | 2 |
| --- | --- | --- |
| Edeltäjä: Sébastien Desabre | Espérancen päävalmentaja 1–5/2014 | Seuraaja: Sébastien Desabre |
| 0 | 1 | 2 |
| --- | --- | --- |
| Edeltäjä: Nabil Kouki | Club Africainin päävalmentaja 1–6/2016 | Seuraaja: Kais Jaacoubi |
Alankomaiden joukkue – Jalkapallon MM-kilpailut 1974
1 Geels |
2 Haan |
3 van Hanegem |
4 van Ierssel |
5 Israël |
6 Jansen |
7 de Jong |
8 Jongbloed |
9 Keizer |
10 R. van de Kerkhof |
11 W. van de Kerkhof |
12 Krol |
13 Neeskens |
14 Cruijff |
15 Rensenbrink |
16 Rep |
17 Rijsbergen |
18 Schrijvers |
19 Strik |
20 Suurbier |
21 Treytel |
22 Vos |
Valmentaja Michels
Alankomaiden joukkue – Jalkapallon MM-kilpailut 1978
1 Schrijvers |
2 Poortvliet |
3 Schoenaker |
4 van Kraay |
5 Krol |
6 Jansen |
7 Wildschut |
8 Jongbloed |
9 Haan |
10 R. van de Kerkhof |
11 W. van de Kerkhof |
12 Rensenbrink |
13 Neeskens |
14 Boskamp |
15 Hovenkamp |
16 Rep |
17 Rijsbergen |
18 Nanninga |
19 Doesburg |
20 Suurbier |
21 Lubse |
22 Brandts |
Valmentaja Happel
Ryhmälähetys

Ryhmälähetys
Reititysmallit
jokulähetys (anycast)
ryhmälähetys (multicast)
täsmälähetys (unicast)
yleislähetys (broadcast)
Ryhmälähetys (multicast) tarkoittaa tietoliikenteessä joukko-, moni- tai ryhmälähetystä. Siinä multicast-kehys lähetetään yhdeltä monelle. Kohdejoukko on tietty erikseen määritelty ryhmä, johon vastaanottajat voivat halutessaan liittyä. Multicastia käytetään erityisesti videoneuvotteluissa, työryhmäohjelmissa ja IPTV-sovelluksissa, koska se on tehokkaampi kuin useat singlecast-lähetykset (unicast).
IP-verkkojen ryhmälähetys

Ryhmälähetyksellä voidaan välittää yksittäinen tietovirtaa kerralla monelle, jopa usealle tuhannelle vastaanottajalle ja näin vähentää IP-verkkojen liikennettä. Ryhmälähetystä käytetään mm. videoneuvottelu- ja etäopetusyhteyksissä sekä ohjelmistojen ja uutisten jakelussa.
Verkossa olevat laitteet voivat liittyä ryhmälähetysryhmiin, jolloin kyseisiin ryhmiin osoitettu liikenne välittyy ryhmään liittyneille laitteille. Ryhmälähetys reitittimen yli aliverkkoihin vaatii, että reitittimessä on ryhmälähetyksen reititykseen tarkoitetun protokollan tuki.
Roxas

Roxas on neljän asutuskeskuksen nimi Filippiineillä:
Roxas, kaupunki Filippiinien Capizissa
Roxas, kunta Filippiinien Isabelassa
Roxas, kunta Filippiinien Oriental Mindorossa
Roxas, kaupunki Filippiinien Palawanissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Roxas”, voi hakea sivunnimihaulla, laajalla sivunnimihaulla tai tekstihaulla.
Ruotsin ralli 1995

|  Ruotsin ralli 1995 |
| --- | --- |
 2. osakilpailu 8 osakilpailusta kaudella 1995. 
Ajankohta:  10.–12. helmikuuta 1995
Pituus:  25 erikoiskoetta, 501,12 km


Palkintokoroke
Voittaja:   Kenneth Eriksson    Staffan Parmander  (Mitsubishi Ralliart)
Toinen:   Tommi Mäkinen    Seppo Harjanne  (Mitsubishi Ralliart)
Kolmas:   Thomas Rådström    Lars Bäckman  (Toyota Castrol Team)
Ruotsin ralli 1995 (viralliselta nimeltään 44. International Swedish Rally) oli rallin maailmanmestaruussarjan kilpailu kaudella 1995. Kilpailu järjestettiin 10.–12. helmikuuta 1995. Kilpailu oli kauden toinen ja erikoiskokeiden yhteispituus oli 501,12 kilometriä.
Tommi Mäkinen oli ajamassa kilpailun voittoon, kun tallimääräyksen vuoksi hän hidasti ja voittoon ajoi Kenneth Eriksson. Mäkinen oli yli puolen minuutin johtoasemassa kun hän hidasti Andrew Cowanin määräyksen johdosta. Kaikki kolme Subarun autoa joutuivat keskeyttämään, kun moottorin sylinterin pinnoite irtosi ja tukki öljypumput. Colin McRae kritisoi uusia huoltosääntöjä, joiden vuoksi ongelmaa ei voitu korjata aamuhuollossa.
Tulokset

| Sija> Yleiskilpailu | Kuljettaja> Yleiskilpailu | Kartanlukija> Yleiskilpailu | Auto> Yleiskilpailu | Aika> Yleiskilpailu | Ero> Yleiskilpailu | Yleiskilpailu |
| --- | --- | --- | --- | --- | --- | --- |
| 1 |  Kenneth Eriksson |  Staffan Parmander | Mitsubishi Lancer Evo II | 4:51.27 | 0.0 |  |
| 2. |  Tommi Mäkinen |  Seppo Harjanne | Mitsubishi Lancer Evo II | 4:51.39 | +0.12 |  |
| 3. |  Thomas Rådström |  Lars Bäckman | Toyota Celica GT-Four (ST205) | 4:52.34 | +1.07 |  |
| 4. |  Juha Kankkunen |  Nicky Grist | Toyota Celica GT-Four (ST205) | 4:53.45 | +2.18 |  |
| 5. |  Didier Auriol |  Bernard Occelli | Toyota Celica GT-Four (ST205) | 4:53.47 | +2.20 |  |
| 6. |  Bruno Thiry |  Stéphane Prévot | Ford Escort RS Cosworth | 4:56.58 | +5.31 |  |
| 7. |  Stig Blomqvist |  Benny Melander | Ford Escort RS Cosworth | 4:58.16 | +6.49 |  |
| 8. |  Tomas Jansson |  Ingemar Algerstedt | Toyota Celica Turbo 4WD (ST185) | 4:59.29 | +8.02 |  |
| 9. |  Armin Schwarz |  Klaus Wicha | Toyota Celica GT-Four (ST205) | 5:01.12 | +9.45 |  |
| 10. |  Kenneth Bäcklund |  Tord Andersson | Mitsubishi Lancer Evo II | 5:04.11 | +12.44 |  |
Lähde:
Hush (sarjakuvahahmo)

| Hush |
| --- | --- |

Luoja(t):  Jim Lee Jeph Loeb
Kustantamo:  DC Comics
Ensiesiintyminen:  Dr. Thomas Elliot (Batman nro 609, tammikuu 2003) Hush (Batman nro 619, syyskuu 2003)
Henkilötiedot
Oikea nimi:  Dr. Thomas ”Tommy” Elliot
Status:  aktiivinen
Pituus:  190 cm
Paino:  100 kg
Voimat:  Huippunerokas, mutta kieroutunut neurologi
Hush, oikealta nimeltään Thomas ”Tommy” Elliot, on DC Comics-sarjakuvakustantamon Batman-aiheisissa sarjakuvissa esiintyvä superroisto. Hahmon loivat käsikirjoittaja Jeph Loeb sekä piirtäjä Jim Lee, ja hahmon ensiesiintyminen tapahtui vuonna 2003 Batman-lehden numerossa 609 yhteensä 12-osaisessa tarinassa Batman: Hush.
Sarjakuvissa > Ennen rikollista uraa

Thomas Elliott oli Bruce Waynen hyvä lapsuudenystävä. He kuitenkin erosivat toisistaan niin, että siinä missä Bruce nautti vanhempiensa seurasta ennen heidän kuolemaansa, vihasi Tommy alkoholisoitunutta isäänsä ja äitiään- Lopulta Tommy katkaisi vanhempiensa auton jarrut, mikä johti hänen isänsä kuolemaan. Brucen isä, menestyvä kirurgi Thomas Wayne, onnistui kuitenkin pelastamaan hänen äitinsä hengen. Tämän vuoksi Tommy syytti Brucea siitä, että hänen äitinsä oli säilynyt hengissä, ja vanhojen ystävien välit kariutuivat.
Muutamia vuosia myöhemmin Tommy oli katkera edelleen Brucelle. Tämä oli menettänyt vanhempansa, mutta perinyt heidän kaiken omaisuutensa ja eli loistokasta ja prameaa elämää, ja juuri tätä Tommy oli tavoitellut itselleen yrittäessään aiheuttaa vanhempiensa kuoleman. Hänen äitinsä, joka oli sairastunut syöpään, aikoi jättää vastaavasti Tommyn perinnöttä. Tommy suivaantui tästä ja surmasi äitinsä, mutta peitti tiedot kuolemasta muulta maailmalta. Tämän jälkeen hän lähti matkustelemaan ympäri maailmaa, ja opiskeli kirurgiksi Harvardin yliopistossa. Huolimatta siitä, että hänen elämänsä alkoi viimein hymyillä, hänen kaunansa Brucea kohtaan alkoi vaikuttaa parantumattomalta.
Sarjakuvissa > Hush syntyy

Edward Nigma eli Arvuuttaja sairastui syöpään, ja joutui käyttämään Ra’s al Ghulin elämänkaivoa Lasarusallasta selviytyäkseen. Tämä ajoi hänet käytännössä hulluuden äärirajoille, mutta hän sai matkallaan selville Bruce Waynen olevan Batman. Arvuuttaja paljasti tämän tiedon Tommylle, joka oli aiemmin tarjonnut hänelle suurta summaa rahaa sillä ehdolla, että Arvuuttaja surmaisi Brucen. Kaksikko päätti kuitenkin yhdistyä tuhotakseen yhteisen vihollisensa, eli Waynen. Tommy otti käyttöönsä uuden identiteetin eli Hushin, ja ryhtyi Arvuuttajan kanssa houkuttelemaan mukaan myös muita maineikkaita superroistoja Waynen tuhoamisoperaatioon. Tommy lavasti oman kuolemansa huijaten Batmanin luulemaan Jokerin tappaneen hänet Savinaaman esittäen tämän ruumista. Tämän seurauksena Batman melkein tappoi Jokerin kaksintaistelun aikana. Myöhemmin Hush tappoi Batmanin apulaisen Harold Allnutin. Suunnitelma Batmanin tuhoamiseksi kuitenkin epäonnistui ja Kaksinaama, jonka tuhoutuneet kasvot Tommy oli operoinut entiselleen, ampui häntä kahdesti ja heitti alas sillalta.
Kuolleeksi luultu Hush kuitenkin palasi, ja päätti ettei enää toimisi yhteistyössä kenenkään toisen kanssa. Hän onnistui päihittämään entisen liittolaisensa ja äärimmäisen nerokkaan Arvuuttajan, ajamaan Jokerin ulos Gotham Citystä ja lähes surmaamaan Myrkkymuratin. Jokeri kuitenkin palasi Gothamiin ottaen Hushin vangikseen. Hän jäi Jokerin armoille kolmeksi viikoksi, jonka aikana Jokeri asetti hänelle sydämentahdistimen jonka avulla hän hallitsisi Hushin sydämenlyöntejä. Heikoille jäänyt Hush kääntyi yllättäen vanhan ystävänsä Brucen puoleen, ja tämä vei hänet hoidettavaksi Arkhamin mielisairaalaan. Hän kuitenkin pakeni sairaalasta välittömästi sydänleikkauksensa jälkeen. Myöhemmin selvisi, ettei sydämentahdistinta oltu poistettukaan, ja Hush oli joutunut vanhan ystävänsä huijaamaksi. Myöhemmin kirurgina kunnoustaunut Hush poisti tahdistimen omakätisesti, ja viha kaikkia - myös Brucea - kohtaan kasvoi entisestään. Hän hyökkäsikin Batmanin kimppuun tämän tukikohdassa Lepakkoluolassa, mutta Robinin ja Nightwingin saapuessa paikalle hän jää alakynteen. Taistelun päätyttyä Hushin arvellaan kuolleen, sillä hänestä ei löydetä enää merkkejä lukuun ottamatta verisiä siteitä, jotka olivat takertuneet Hush mukanaan helikopterin roottoriin sen räjähtäessä. Hush jäi kuitenkin henkiin vakavaluontoisista vammoista huolimatta, ja alkoi suunnitella seuraavaa operaatiotaan.
Hän leikkautti itsensä täysin Bruce Waynen näköiseksi, ja matkasi jälleen ympäri maailmaa tyhjentäen Brucen tilejä uuden identiteettinsä turvin. Kissanainen, jota Hush oli aiemmin pahoinpidellyt lähes kuoleman partaalle, löytää kuitenkin hänet tietäen, ettei kyseessä ole oikea Bruce Wayne ja hänet lähetetään pian takaisin Arkhamiin.
Voimat ja taidot

Hush ei Batmanin tapaisesti omaa supervoimia. Hän on kuitenkin kamppailulajien taitaja sekä loistava ampuja. Hänet tunnetaan erinomaisena taktikkona, ja hän pyrkii lähes aina käyttämään vihollistensa kykyjä heitä vastaan ja ajattelemaan kuten he. Näin ollen hän on käytännössä Batmanin rikollinen peilikuva. Hushin ampumataidot ovat erinomaista luokkaa, ja hänen edelleen Batmanin vihollisista parhaimpana ampujana menee tiettävästi vain palkkamurhaaja Deadshot. Hän käyttää aseinaan kahta pistoolia, mutta toisinaan hänen kirurginen taustansa on näkynyt myös siinä, että hänen asearsenaaliinsa kuuluvat myös heittoveitset ja skalpellit.
Kirurgisilta taidoiltaan Hush edustaisi maailman huippua. Hän on korjauttanut muun muassa Kaksinaaman eli Harvey Dentin pahoin vaurioituneet kasvot, poistanut Kissanaisen sydämen niin, että tämä jäi vielä henkiin ja palauttanut Batmanin apulaisen Harold Allnutin puhekyvyn ja korjannut tämän kyttyräselän. Lisäksi hän on kehittänyt samanlaisen viruksen, joka aiheutti Waylon Jonesin muuttumisen jättiläiskrokotiili Killer Crociksi. Hän on myös toiminut kirurgina itselleen, esimerkiksi poistaessaan sydämentahdistimensa tai leikellessään kasvonsa Bruce Waynen muotoihin. Hush myös kerran onnistui pelastamaan Bruce Waynen hengen poistamalla luunsirun tämän aivoista hänen loukkaannuttua pahasti putoamisen yhteydessä.
Muissa medioissa > Televisiosarjat

Hushin oli alun perin tarkoitus esiintyä vuoden 2004 Batman-animaatiosarjassa, mutta hänen esiintymisensä leikattiin myöhemmin pois.
Animaatioelokuvassa Batman: Hush Hushia ääninäyttelee Maury Sterling. Elokuvassa Hush paljastui Arvuuttajan alter egoksi Tommyn sijaan.
Televisiosarjassa Gotham nuorta Thomas Elliotia esittivät Cole Vallis ja Gordon Winarick.
Vuonna 2019 ilmestyneessä Batwoman sarjassa Gabriel Mann esittää Tommy Elliot:in hahmoa.
Muissa medioissa > Videopelit

Lego Batman: The Video Gamessa pelaaja voi hankkia Hushin pelattavaksi hahmoksi sen jälkeen, kun on pelastanut kaikki pelin 25 panttivankia. Pelissä Hushin aseita ovat kaksi pistoolia, ja hahmo pystyy kokoamaan esineitä sekä ampumaan muita nopeammin.
Batman: Arkham Asylumissa Thomas Elliotin työaikataulu on nähtävillä leikkaussalissa, ja myös Hushin rikollistiedot saa luettavaksi.
DC Universe Onlinessa esiintyvän Hushin ääninäyttelijänä toimii J. Shannon Weaver, mutta hahmoa ei saa pelattavaksi
Batman: Arkham Cityssä, joka on jatkoa Arkham Asylumille, Hushin ääninäyttelijänä toimii Kevin Conroy. Tommy on toiminut Arkham Cityn lääkintätiimissä, mutta on varastanut tarvikkeita salassa kollegoiltaan ja muuttanut ulkomuotonsa Bruce Wayneksi piilopaikassaan. Hush pakenee Batmanin ollessa vangittuna, vakuuttaen että he tulevat vielä tapaamaan, mikä jättää mahdollisuudet myös tulevan jatko-osan juoneksi.
In Times New Roman...

| In Times New Roman> .. Queens of the Stone Age |
| --- | --- | --- |

Studioalbumin tiedot
 Studio : Pink Duck Studios (Burbank) Shangri-La (Malibu)
 Julkaistu: 16. kesäkuuta 2023
 Tuottaja(t): Queens of the Stone Age
 Kesto: 47.37
 Levy-yhtiö: Matador Records
Listasijoitukset
  8. (albumilista)    2. (fyysinen albumilista)
Queens of the Stone Agen muut julkaisut
| Villains 2017 | In Times New Roman... 2023 |   |
Singlet albumilta In Times New Roman...
 ”Emotion Sickness” Julkaistu: 11. toukokuuta 2023  ”Carnavoyeur” Julkaistu: 31. toukokuuta 2023  ”Paper Machete” Julkaistu: 14. kesäkuuta 2023
In Times New Roman... on yhdysvaltalaisen rockyhtye Queens of the Stone Agen kahdeksas studioalbumi. Se julkaistiin 16. kesäkuuta 2023 Matador Recordsin kautta.
Albumin ensimmäinen single ”Emotion Sickness” julkaistiin 11. toukokuuta 2023. In Times New Roman... on yhtyeen ensimmäinen studioalbumi sitten vuoden 2017 albumin Villains.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Obscenery | 4.23 |  |  |  |  |  |  |  |
| 2. | Paper Machete | 3.22 |  |  |  |  |  |  |  |
| 3. | Negative Space | 3.53 |  |  |  |  |  |  |  |
| 4. | Time & Place | 4.26 |  |  |  |  |  |  |  |
| 5. | Made to Parade | 5.18 |  |  |  |  |  |  |  |
| 6. | Carnavoyeur | 3.56 |  |  |  |  |  |  |  |
| 7. | What the Peephole Say | 4.06 |  |  |  |  |  |  |  |
| 8. | Sicily | 4.41 |  |  |  |  |  |  |  |
| 9. | Emotion Sickness | 4.31 |  |  |  |  |  |  |  |
| 10. | Straight Jacket Fitting | 9.01 |  |  |  |  |  |  |  |
|  |  | 47.37 |  |  |  |  |  |  |  |
Arvostelut

Desibeli.net:
Kaaoszine:
Kulttuuritoimitus:
Soundi:
Rudolf Lanste

Rudolf Lanste (sukunimi aik. Landstedt, 3. joulukuuta 1903 – 21. toukokuuta 1985) oli suomalainen arkkitehti.
Lanste teki huomionarvoisen uran suunnitellessaan 1930-luvulta lähtien useita funktionalismia tyylillisesti edustaneita asuinkerrostaloja Helsingin kantakaupunkiin.
Valtaosa hänen suunnittelemistaan kohteista sijaitsee Munkkiniemessä, Töölössä ja Meilahdessa, mutta Lansten rakennuksia löytyy myös muun muassa Punavuoresta, Lauttasaaresta ja Kalliosta. Ehein Lansten arkkitehtuurin keskittymä sijaitsee Munkkiniemen Perustiellä, jonka varrella on kaikkiaan kahdeksan Rudolf Lansten sunnittelemaa asuintaloa.
Arkkitehtuurimuseon mukaan Lansten arkkitehtuuri on harkittua ja viimeisteltyä, huolellisesti toteutettua suunnittelutyötä. Moni hänen 1930-luvulla suunnittelemansa rakennus on säilynyt hyvin alkuperäisessä asussaan.
Helsingin kaupunginmuseo on arvottanut hänen suunnittelemansa rakennukset muun muassa Munkkiniemessä ja Lauttasaaressa paikallishistoriallisesti merkittäviksi.
Rudolf Lansten hauta Hietaniemen hautausmaalla Helsingissä.
Vanhuusvuotensa Espoon Nuottaniemen Villa Lanstessa viettänyt Rudolf Lanste on haudattu Hietaniemen vanhalle hautausmaalle, samaan kortteliin pääjohtaja Simbri Aholan ja jääkärimajuri Harald Silanderin kanssa.
Lansten piirustuskokoelma lahjoitettiin 1985 Arkkitehtuurimuseolle.
Lansten suunnittelutöitä

| Kaupunginosa | Osoite | Valmistumisvuosi |
| --- | --- | --- |
| Munkkiniemi | Kadetintie 20 - Perustie 16  | 1937 |
| Punavuori | Pursimiehenkatu 11 - Albertinkatu 5 | 1937 |
| Punavuori | Pursimiehenkatu 9   | 1937 |
| Munkkiniemi | Solnantie 30 - Perustie 22  | 1937 |
| Kallio | Hämeentie 36  | 1938 |
| Munkkiniemi | Iso-Puistotie 18 / Munkkiniemen Puistotie 18  | 1938 |
| Munkkiniemi | Perustie 18  | 1938 |
| Munkkiniemi | Perustie 23  | 1938 |
| Munkkiniemi | Solnantie 32 - Perustie 17  | 1938 |
| Töölö | Linnankoskenkatu 8 - Töölönkatu 57  | 1937 |
| Kallio | Toinen Linja 10  | 1939 |
| Munkkiniemi | Hollantilaisentie 1  | 1939 |
| Munkkiniemi | Lokkalantie 16  | 1939 |
| Punavuori | Kankurinkatu 2 - Sepänkatu 15  | 1939 |
| Töölö | Päivärinnankatu 3  | 1939 |
| Nuottaniemi, Espoo | Villa Lanste  | 1939 |
| Lauttasaari | Pajalahdentie 9  | 1940 |
| Munkkiniemi | Laajalahdentie 26 - Perustie 25  | 1940 |
| Töölö | Kajanuksenkatu 8  | 1940 |
| Alppiharju | Sturenkatu 13  | 1941 |
| Meilahti | Valpurintie 2 - Tukholmankatu 23 - Mäntytie 1  | 1942 |
| Töölö | Mikael Lybeckinkatu 12  - Valhallankatu 15  | 1942 |
| Meilahti | Mannerheimintie 146  | 1946 |
| Keski-Lahti, Lahti | Hämeenkatu 28, Lahden Pelastusarmeijan Talo  | 1947 |
| Meilahti | Pihlajatie 28  | 1946 |
| Meilahti | Kuusitie 4 - Pihlajatie 33  | 1946 |
| Matinkylä, Espoo | Matinkartanontie 16, Mattby gård | 1948 |
| Munkkiniemi | Perustie 9  | 1953 |
| Lauttasaari | Meripuistotie 5  | 1955 |
| Maunula | Koivikkotie 12  | 1956 |
| Maunula | Koivikkotie 14  | 1957 |
| Lauttasaari | Takaniementie 21  | 1959 |
| Vallila | Lohjantie 3 (alkup. Lohjantie 11)  | 1963 |
Ryan Merriman

| Ryan Merriman |
| --- | --- |
 2011
Henkilötiedot
Syntynyt: 10. huhtikuuta 1983 (ikä 41) Choctaw, Oklahoma
Kansalaisuus:  Yhdysvallat
Ammatti:  näyttelijä
Aiheesta muualla
IMDb 
Elonet
Ryan Earl Merriman (s. 10. huhtikuuta 1983 Choctaw, Oklahoma) on yhdysvaltalainen näyttelijä. Hänet tunnetaan muun muassa yhdysvaltalaisesta minisarjasta Comanche Moon, jossa hän näyttelee Jake Spoonin roolia.
Hän on ollut naimisissa vuodesta 2004 lähtien Micol Duncanin kanssa.
Aiheesta muualla

Ryan Merriman Biography (1983-) Film Reference. Viitattu 26.8.2023. (englanniksi)
Ryan Merriman NNDB. Viitattu 26.8.2023. (englanniksi)
Ryan Merriman TVGuide. Viitattu 26.8.2023. (englanniksi)
Ruotsin ralli 2000

|  Ruotsin ralli 2000 |
| --- | --- |
 2. osakilpailu 14 osakilpailusta kaudella 2000. 
Ajankohta:  11.–13. helmikuuta 2000
Pituus:  20 erikoiskoetta, 378,41 km


Palkintokoroke
Voittaja:   Marcus Grönholm  Timo Rautiainen  (Peugeot Sport)
Toinen:   Tommi Mäkinen  Risto Mannisenmäki  (Mitsubishi Ralliart)
Kolmas:   Colin McRae  Nicky Grist  (Ford World Rally Team)
Ruotsin ralli 2000 (virallisesti 49. International Rally Sweden) oli Rallin MM-sarjan kauden 2000 toinen osakilpailu, joka ajettiin 11.–13. helmikuuta 2000. Kilpailussa oli 20 erikoiskoetta ja erikoiskokeiden yhteispituus oli 378,41 kilometriä.
Kilpailun voitti Peugeot’n Marcus Grönholm, jolle voitto oli ensimmäinen MM-sarjassa. Voitto oli Peugeotille ensimmäinen sitten RAC-rallin 1986 ja voitto oli ensimmäinen uudella 206 WRC:llä.
Marcus Grönholm keskeytti edeltävässä kilpailussa, joka oli hänen ensimmäinen kilpailunsa Monte Carlossa. Ruotsin rallissa hän ajoi ensimmäiseen voittoonsa rallin MM-sarjassa, jota seurasi joukko hyviä tuloksia.
Tulokset

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Marcus Grönholm |  Timo Rautiainen | Peugeot 206 WRC | 3:20.33,3 |  | 10 |
| 2. |  Tommi Mäkinen |  Risto Mannisenmäki | Mitsubishi Lancer Evolution VI | 3:20.40,1 | +6,8 | 6 |
| 3. |  Colin McRae |  Nicky Grist | Ford Focus RS WRC 00 | 3:20.47,0 | +13,7 | 4 |
| 4. |  Thomas Rådström |  Tina Thörner | Toyota Corolla WRC | 3:20.48,2 | +14,9 | 3 |
| 5. |  Richard Burns |  Robert Reid | Subaru Impreza WRC 99 | 3:21.08,3 | +35,0 | 2 |
| 6. |  Juha Kankkunen |  Juha Repo | Subaru Impreza WRC 99 | 3:23.20,9 | +2.47,6 | 1 |
Lähde:
Ruotsin ralli 1999

|  Ruotsin ralli 1999 |
| --- | --- |
 2. osakilpailu 14 osakilpailusta kaudella 1999. 
Ajankohta:  12. – 14. helmikuuta 1999
Pituus:  19 erikoiskoetta, 384,30 km


Palkintokoroke
Voittaja:   Tommi Mäkinen    Risto Mannisenmäki  (Mitsubishi Ralliart)
Toinen:   Carlos Sainz    Luis Moya  (Toyota Castrol Team)
Kolmas:   Thomas Rådström    Fred Gallagher  (Ford Motor Co)
Ruotsin ralli 1999 (viralliselta nimeltään 48. International Swedish Rally) oli rallin maailmanmestaruussarjan kilpailu kaudella 1999. Kilpailu järjestettiin 12. – 14. helmikuuta 1999 Karlstadissa. Kilpailu oli kauden toinen ja sen kokonaispituus oli 384,3 kilometriä.
Mäkinen johti kilpailua ennen Sainzia 1,7 sekunnin erolla yötauolla, mutta ero kasvoi puoleen minuuttiin lauantain viimeisillä erikoiskokeilla. Sainz myös ajoi yhden risteyksen pitkäksi ja menetti kymmenen sekuntia.